CELEX: 62008CN0137
Language: mt
Date: 2008-04-07 00:00:00
Title: Kawża C-137/08: Talba għal deċiżjoni preliminari mressqa mill-Budapesti II. és III. Kerületi Bíróság (l-Ungerija) fis- 7 ta' April 2008 — VB Pénzügyi Lízing Zrt. vs Ferenc Schneider

19.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/8
            
         Talba għal deċiżjoni preliminari mressqa mill-Budapesti II. és III. Kerületi Bíróság (l-Ungerija) fis-7 ta' April 2008 — VB Pénzügyi Lízing Zrt. vs Ferenc Schneider
   (Kawża C-137/08)
   (2008/C 183/15)
   Lingwa tal-kawża: L-Ungeriż
   Qorti tar-rinviju
   Budapesti II. és III. Kerületi Bíróság.
   Partijiet fil-kawża prinċipali
   
      Rikorrenti: VB Pénzügyi Lízing Zrt.
   
      Konvenut: Ferenc Schneider.
   Domandi preliminari
   
               1)
            
            
               Il-protezzjoni mogħtija lill-konsumaturi permezz tad-Direttiva 93/12/KEE tal-5 ta' April 1993 dwar klawżoli inġusti f'kuntratti mal-konsumatur (1) tirrikjedi li l-qrati nazzjonali jiddeċiedu ex officio, anki fin-nuqqas ta' talba għal dan il-għan — u irrispettivament mill-karattru kontenzjuż jew le tal-proċeduri — dwar il-karattru inġust ta' klawżola kuntrattwali invokata quddiemhom, fil-kuntest ta' l-istħarriġ ġudizzjarju tal-ġurisdizzjoni tagħhom?
            
         
               2)
            
            
               Fil-każ ta' risposta fl-affermativ għall-ewwel domanda, liema huma l-kriterji li l-qrati nazzjonali jistgħu jieħdu in kunsiderazzjoni fil-kuntest ta' dan l-istħarriġ ġudizzjarju, b'mod partikolari meta klawżola kuntrattwali ma tagħtix ġurisdizzjoni lit-tribunali fil-post fejn tinsab is-sede prinċipali tal-fornitur tas-servizz, iżda lil tribunali ta' post differenti, anke jekk dawn jinsabu qrib din is-sede prinċipali?
            
         
               3)
            
            
               L-ewwel paragrafu ta' l-Artikolu 23 tal-Protokoll dwar l-Istatut tal-Qorti tal-Ġustizzja anness mat-Trattat dwar l-Unjoni Ewropea, mat-Trattat li jistabbilixxi l-Komunità Ewropea u mat-Trattat li jistabbilixxi l-Komunità Ewropea ta' l-Enerġija Atomika jeskludi l-possibbiltà lill-qrati nazzjonali li jinformaw lill-Ministeru tal-Ġustizzja ta' l-Istat Membru tagħhom li saret talba għal deċiżjoni preliminari fl-istess ħin li tkun saret dik it-talba?
            
         
      (1)  ĠU 1993, L 95, p. 29.